Forslag til RÅDETS AFGØRELSE om Fællesskabets holdning i Associeringsrådet EF-Cypern vedrørende udkastet til afgørelse om ændring af Associeringsrådets afgørelse nr. 1/73 om nedsættelse af associeringsudvalget

(forelagt af Kommissionen)

BEGRUNDELSE

Det associeringsudvalg, der er omhandlet i associeringsaftalen mellem EF og Cypern (EFT L 133 af 21.5.1973, artikel 14, stk. 3), har været nedsat siden 1973.

Udvalgets rolle er at bistå Associeringsrådet i udførelsen af dettes opgaver, bl.a. gennem det løbende samarbejde, der kræves for at associeringsaftalen kan fungere korrekt.

Udvalget er trådt sammen 4 gange.

Eftersom det er nødvendigt at gøre gennemførelsen af associeringsaftalen mere effektiv, skal den praksis, der anvendes inden for rammerne af associeringsaftalen, nu tilpasses bestemmelserne i de såkaldte Europaaftaler, der er indgået med de central- og østeuropæiske kandidatlande. I henhold til disse aftaler udøves formandskabet for associeringsudvalgene af Europa-Kommissionen, som også varetager sekretariatsfunktionen.

Derfor foreslås det at ændre Associeringsrådets afgørelse i overensstemmelse hermed.

Forslag til RÅDETS AFGØRELSE om Fællesskabets holdning i Associeringsrådet EF-Cypern vedrørende udkastet til afgørelse om ændring af Associeringsrådets afgørelse nr. 1/73 om nedsættelse af associeringsudvalget

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 300, stk. 2,

under henvisning til forslag fra Kommissionen [1], og

[1] EFT C af , s. .

ud fra følgende betragtninger:

(1) Associeringsrådet har på grundlag af artikel 14, stk. 3 i associeringsaftalen mellem EF og Cypern nedsat et associeringsudvalg [2].

[2] EFT L 133 af 21.5.1973, s. 4

(2) Det er nødvendigt med en tilpasning til den praksis, der er etableret for de øvrige kandidatlande vedrørende Det Europæiske Fællesskabs udøvelse af formandskabet og sekretariatsfunktionen for dette udvalg, og Associeringsrådets afgørelse herom må derfor ændres -

TRUFFET FØLGENDE AFGØRELSE:

Den holdning, der bør indtages af Fællesskabet i det associeringsråd, der er oprettet i kraft af associeringsaftalen mellem EF og republikken Cypern indgået mellem De Europæiske Fællesskaber og deres medlemsstater på den ene side og Cypern på den anden side, vedrørende udkastet til afgørelse om ændring af Associeringsrådets afgørelse nr. 1/73 om nedsættelse af associeringsudvalget, er vedlagte udkast til afgørelse truffet af Associeringsrådet.

Udfærdiget i Bruxelles, den [...]

På Rådets vegne

Formand

BILAG

Udkast til AFGØRELSE TRUFFET AF ASSOCIERINGSRÅDET EF-CYPERN om ændring af Associeringsrådets afgørelse nr. 1/73 om nedsættelse af associeringsudvalget

ASSOCIERINGSRÅDET EF-CYPERN HAR -

under henvisning til associeringsaftalen, særlig artikel 14, stk. 3 -

TRUFFET FØLGENDE AFGØRELSE:

Efter artikel 14, stk. 3, i den forretningsorden, der er knyttet til Associeringsrådets afgørelse nr. 1/73 (artikel 2) om nedsættelse af Associeringsudvalget, indsættes følgende nye stykke:

"Europa-Kommissionen udøver dog formandskabet og sekretariatsfunktionen for dette udvalg på Det Europæiske Økonomiske Fællesskabs vegne."

Udfærdiget i Bruxelles, den [...]

På Associeringsrådets vegne

Formand Sekretærer